Tesla va SolarCity aksionerlari birlashishmoqchi

85 foizdan ortiq Tesla aksiyalarining egalari SolarCity'ni xarid qilish uchun ovoz berishdi. Ilon Mask va u bilan bog‘liq kishilarning aksiyalari inobatga olinmadi. SolarCity aksionerlari ham bitimni tasdiqlashdi, shu bois u yaqin kunlarda nihoyasiga yetkaziladi. Bu haqida Reuters agentligi xabar berdi. 
Mask investorlarga SolarCity'ning yangi "quyoshli" tomi odatdagidan arzonroq bo‘lishiga va'da berdi. 
Manbaga ko‘ra, bitim qiymati 2 milliard dollardan oshib ketgan. Kelishuv shartlariga ko‘ra, SolarCity aksiyalari egalari ularning har biri uchun 0,11 Tesla qog‘ozini olishadi. 
Bundan avval Ilon Mask SolarCity'ni xarid qilish Tesla kompaniyasiga 2017 yil daromadining 1 milliard dollarga o‘sishini ta'minlashi va kelasi uch yil davomida balansga yana 500 million pul vositasini qo‘shishini aytgandi.
Tesla aksiyalari bu yangilikdan keyin 2,57 foizga o‘sib, 18,6 dollarni, SolarCity esa 2,9 foizga o‘sib, 20,4 dollarni tashkil qildi.